Ο **Εβαέβερσον Λέμος ντα Σίλβα**, πιο γνωστός ως **Μπραντάο** (γεννημένος στις 16 Ιουνίου 1980), είναι Βραζιλιάνος επαγγελματίας ποδοσφαιριστής, ο οποίος αγωνίζεται για λογαριασμό του Λεβαδειακου στη σούπερ Λίγκ στη θέση του επιθετικού.

Πέρασε το μεγαλύτερο τμήμα της καριέρας του αγωνιζόμενος στην ΦΚ Σαχτάρ Ντονέτσκ, μετρώντας συνολικά 220 επίσημες συμμετοχές και 91 τέρματα, ενώ μαζί της κατέκτησε και επτά σημαντικές διοργανώσεις. Αγωνίστηκε επίσης αρκετά χρόνια στη Γαλλία, με σημαντικότερο το πέρασμά του από τη Μαρσέιγ, με τη φανέλα της οποίας κατέκτησε το γαλλικό πρωτάθλημα του 2010, μεταξύ άλλων τίτλων.

Ποδοσφαιρική Καριέρα
--------------------

### Πρώτα χρόνια/Σαχτάρ

Γεννημένος στο Σάο Πάολο, ο Μπραντάο αρχικά αγωνίστηκε κυρίως σε μικρομεσαίες ομάδες της χώρας του. Το 2002, υπέγραψε στην ομάδα της Ουκρανικής Πρέμιερ Λιγκ, ΦΚ Σαχτάρ Ντονέτσκ, από την Ιράτι Εσπόρτε Κλούμπε, καταφέρνοντας να διακριθεί ως ένας δεινός σκόρερ με τη νέα του ομάδα. 

Σε μια ομάδα όπου οι Βραζιλιάνοι αποτελούσαν σημαντικό ποσοστό επί του συνόλου του έμψυχου δυναμικού του συλλόγου, ο Μπραντάο πέτυχε συνολικά 39 τέρματα στα τρία πρωταθλήματα που κατέκτησε η ομάδα του στη διάρκεια της περιόδου αυτής, ενώ ο ίδιος αναδείχτηκε κορυφαίος σκόρερ του πρωταθλήματος τη σεζόν 2005–06, έχοντας πετύχει 15 τέρματα.

### Γαλλία

Στις 13 Ιανουαρίου 2009, ο Μπραντάο αποχώρησε με προορισμό τη Γαλλία και την Ολιμπίκ Μαρσέιγ, με την οποία πέτυχε 8 τέρματα σε συνολικά 30 συμμετοχές για την πρώτη του σεζόν, καθώς ο ομάδα έφτασε στην κατάκτηση του τίτλου της Λιγκ 1, έπειτα από αναμονή διάρκειας 18 ετών. Στις αρχές της εκεί παρουσίας του παραχωρήθηκε δύο φορές ως δανεικός σε ομάδες της πατρίδας του, τις Κρουζέιρο Εσπόρτε Κλούμπε και Γκρέμιο Φουτεμπόλ Πόρτο Αλεγκρένσε.

Τον Ιανουάριο του 2012, ο Μπραντάο επέστρεψε στην *L'OM*, με σημαντικότερη συνεισφορά του το τέρμα της ισοφάρισης που πέτυχε στο 92ο λεπτό της εκτός έδρας ισοπαλίας της ομάδας του με σκορ 2–2, απέναντι στην Ίντερ για την επαναληπτική αναμέτρηση στα πλαίσια της Φάσης των 16 του Τσάμπιονς Λιγκ εκείνης της σεζόν, χαρίζοντας την πρόκριση στην ομάδα της Μασσαλίας, χάρη στον κανονισμό του εκτός έδρας γκολ, για τα προημιτελικά της διοργάνωσης, για πρώτη φορά μετά το 1993. Στις 14 Απριλίου, πέτυχε το μοναδικό τέρμα της αναμέτρησης στον τελικό του Λιγκ Καπ, απέναντι στην Ολιμπίκ Λυών στη διάρκεια της παράτασης.

Ο Μπραντάο έμεινε ελεύθερος συμβολαίου από τους *Φωκαείς* τον Ιούνιο του 2012 μαζί με τους Έλιντον Αντράντε, Τζιμί Τραορέ και Ζαν-Φιλίπ Σαμπό και, δύο μήνες αργότερα, υπέγραψε με τη μεγάλη αντίπαλο της ΟΜ, ΑΣ Σαιντ-Ετιέν, συμβόλαιο συνεργασίας διάρκειας δύο ετών. Στις 20 Απριλίου της επόμενης χρονιάς, και πάλι για το εγχώριο κύπελλο, ήταν αυτός που σκόραρε στη νίκη με 1–0 επί της Σταντ Ρενναί ΦΚ, χαρίζοντας στην ομάδα του τον πρώτο της τίτλο μετά το 1981.

Τίτλοι
------

Σαχτάρ
* Ουκρανική Πρέμιερ Λιγκ: 2004–05, 2005–06, 2007–08
* Κύπελλο Ουκρανίας: 2004–05, 2007–08
* Σούπερ Καπ Ουκρανίας: 2005, 2008

Μαρσέιγ
* Λιγκ 1: 2009–10
* Λιγκ Καπ: 2009–10, 2011–12

Σαιντ-Ετιέν
* Λιγκ Καπ: 2012–13

Παραπομπές
----------

1. ↑  Brandao's legacy Αρχειοθετήθηκε 2014-08-19 στο Wayback Machine.; Shakhtar's official website, 14 Ιανουαρίου 2009
2. ↑  Marseille holt Brandao (Marseille gets Brandao) Αρχειοθετήθηκε 2009-03-15 στο Wayback Machine.; Transfermarkt, 13 Ιανουαρίου 2009 (Γερμανικά)
3. ↑  Brandao signe à Cruzeiro (Brandao signs with Cruzeiro); Foot 01, 22 March 2011 (Γαλλικά)
4. ↑  Officiel: Brandao de nouveau prêté (Officiel: Brandao loaned again) Αρχειοθετήθηκε 2014-02-22 στο Wayback Machine.; Le Phocéen, 6 Αυγούστου 2011 (Γαλλικά)
5. ↑  Brandao sends Marseille into Champions quarters Αρχειοθετήθηκε 2012-07-15 at Archive.is; Sports Illustrated, 14 March 2012
6. ↑  Lyon 0–1 Marseille[*νεκρός σύνδεσμος*]; ESPN Soccernet, 14 Απριλίου 2012
7. ↑  Officiel: Brandao 2 ans à l'ASSE (Officiel: Brandao 2 years with ASSE); Saint-Étienne's official website, 13 Αυγούστου 2012 (Γαλλικά)
8. ↑  Saint Etienne end 32-year wait for silverware Αρχειοθετήθηκε 2013-06-28 at Archive.is; Authint Mail, 21 Απριλίου 2013

Εξωτερικοί Σύνδεσμοι
--------------------

* Στατιστικά από τη L'Équipe (Γαλλικά)
* (Γαλλικά) Εβαέβερσον Λέμος ντα Σίλβα : Στατιστικά γαλλικού πρωταθλήματος στο LFP.fr

* Προφίλ στο Transfermarkt